மாரிதாஸ் மலைச்சாமி

மாரிதாஸ் மலைச்சாமி (Māridhās Malaichāmy), அவரது யூடியூப் சேனலான Maridhas Answers மூலம் அறியப்பட்டவர், தமிழ்நாட்டின் மதுரையைச் சேர்ந்த ஒரு பத்திரிகையாளர், ஊடகவியலாளர், பேராசிரியர், அரசியல் விமர்சகர் சமூக ஆர்வலர் மற்றும் நூலாசிரியர். அவர் தேசியவாத சித்தாந்தத்தை ஆதரிப்பவர்.

ஆரம்ப கால வாழ்க்கை 
இவர் 6 மார்ச் 1984 இல் தமிழ்நாடு மாநிலத்தில் அமைந்துள்ள சிவகங்கை மாவட்டம், திருப்புவனம் நகரில் தாய் அமுதா மற்றும் தந்தை மலைச்சாமி ஆகியோருக்கு பிறந்தார். அவர் தற்போது மதுரை அண்ணாநகரில் தனது அலுவலகத்தை தலைமையிடமாகக் கொண்டு வசித்து வருகிறார். இவருக்கு மகேஷ் மற்றும் சதீஷ் என்ற இரு சகோதரர்கள் உள்ளனர். தமிழ் வரலாறு, கலாச்சாரம், இலக்கியம் போன்றவற்றைப் நன்கு படித்தவர். பொறியியலில் மதுரை SACS MAVMM கல்லூரியில் இளங்கலை பட்டப்படிப்பும், காளையார்கோவில் புனித மைக்கேல் கல்லூரியில் முதுகலைப் பட்டமும் படித்தார்.

"நான் ஏன் நரேந்திர மோடியை ஆதரிக்கிறேன்", "உள்ளாட்சித் தேர்தல் மாணவர்கள் உணர வேண்டிய உண்மை என்ன?" மற்றும் "நகர்ப்புற நக்சலிட்டிகளை நான் ஏன் வெறுக்கிறேன்" என்ற புத்தகங்களை எழுதியுள்ளார். உள்ளூர் அரசியலிலும் அவர் நன்கு அறிந்தவர்.

யூடியூப் செயல்பாட்டாளர் 
மரிதாஸ், பிரதமர் நரேந்திர மோதிக்கு ஆதரவு தெரிவித்துள்ளார். இருப்பினும், அவர் தனது மாணவர்களிடமும் ஆதரவாளர்களிடமும் பாரதிய ஜனதா கட்சிக்கு வாக்களிக்குமாறு கேட்கவில்லை, ஆனால் எந்தக் கட்சியையும் கண்மூடித்தனமாக நம்புவதற்குப் பதிலாக, அவ்வாறு செய்வதற்கு முன் ஒரு முழுமையான ஆராய்ச்சி செய்யுமாறு கேட்டுக் கொண்டார். 27 ஆகஸ்ட் 2019 அன்று #ISupportMaridhas என்ற ஹேஷ்டேக் சமூக ஊடகங்களில் வைரலானதைத் தொடர்ந்து மரிதாஸ் தமிழகத்தில் முக்கியத்துவம் பெற்றார்.

அவர் தனது புத்தகங்களில் அனைத்து மதங்களுக்கும் அதிக மரியாதை கொடுத்துள்ளார். ஃபேஸ்புக், டுவிட்டர் மற்றும் வாட்ஸ்அப்பில் பரவும் பொய்யான செய்திகளுக்கு எதிராகவும் அவர் இருக்கிறார்.

தேசவிரோதிகள், பிரிவினைவாதிகள், திராவிடர் கழகம், திராவிட முன்னேற்றக் கழகம் மற்றும் திமுக ஆதரவாளர்களான சில ஊடக நிறுவனங்களை அவர் தொடர்ந்து விமர்சித்து வந்தார்.

சட்ட வழக்குகள் 
2021 இல், அவர் மீது மாநிலத்தில் ஆளும் திராவிட முன்னேற்றக் கழகம் மற்றும் முஸ்லிம் கட்சிகள் செல்வாக்கை பயன்படுத்தி பல வழக்குகளை பதிவு செய்யப்பட்டு கைது செய்யப்பட்டர். அவரும் பல நாட்கள் சிறையிலும் இருந்தார். ஆனால், அனைத்து வழக்குகளும் அடிப்படை ஆதாரமற்றவை என உயர்நீதிமன்றம் ரத்து செய்தது.

குறிப்புகள் 

மதுரை மக்கள்
இந்திய அரசியல் எழுத்தாளர்கள்
வாழும் நபர்கள்
1984 பிறப்புகள்
மதுரை மாவட்ட நபர்கள்